че ползата е предоставена на получателя в момента, в който се осъществява сделка за износ по тази схема.
 (95)
 В съответствие с член 7, параграф 2 от основния регламент тези размери на субсидията бяха отнесени към общия оборот от износа на разглеждания продукт през РПП като подходящ знаменател, тъй като субсидията зависи от осъществяването на износ, а не е обвързана с изработените, произведените, изнесените или транспортираните количества.
 (96)
 На тази основа Комисията установи, че през РПП ставките на субсидията по тази схема са възлизали съответно на 1,31 % за Chandan Steel Limited, 1,33 % за Isinox Steel Limited и 1,00 % за Venus Group.
 (97)
 След оповестяването една страна заяви, че предмет на изравнителни мерки следва бъде само ползата, получена за сметка на продажбите за Съюза през РПП. Както беше посочено в съображение 95 по-горе обаче, в съответствие с член 7, параграф 2 от основния регламент размерът на субсидията беше отнесен към общия оборот от износа на разглеждания продукт през РПП като подходящ знаменател. Така на изравнителни мерки беше подложен размерът на ползата, отнесена към оборота, генериран от износа за Съюза.
 3.11. Схема с пакет от насърчителни мерки, предоставян от щата Махаращра (PSI)
 (98)
 При разследването бе установено, че никой от включените в извадката производители износители не е използвал тази схема през РПП, поради което за целите на настоящото разследване не е необходимо да се прави допълнителна оценка дали тя подлежи на изравнителни мерки.
 3.12. Регионални субсидии
 (99)
 При разследването бе установено, че никой от включените в извадката производители износители не е използвал тези схеми през РПП, поради което за целите на настоящото разследване не е необходимо да се прави допълнителна оценка дали те подлежат на изравнителни мерки.
 3.13. Размери на подлежащите на изравняване субсидии
 (100)
 Размерите на подлежащите на изравняване субсидии съгласно разпоредбите на основния регламент, изразени ad valorem, за оказалия съдействие производител износител са, както следва:
 Таблица 1
 Подлежащи на изравняване субсидии
 СХЕМИ
 ДРУЖЕСТВА
 AAS (%)
 DDS (%)
 MEIS (%)
 Общо (%)
 Chandan Steel Limited
 0,88
 1,02
 1,31
 3,21
 Isinox Steels Limited
 1,56
 0,66
 1,33
 3,55
 Venus Group
 Не е приложимо
 1,82
 1,00
 2,82
 Източник: разследването.
 (101)
 Общият размер на субсидирането надхвърля прага de minimis, посочен в член 14, параграф 5 от основния регламент.
 3.14. Заключения относно вероятността от продължаване на субсидирането
 (102)
 В съответствие с член 18, параграф 2 от основния регламент Комисията разгледа вероятността за продължаване на субсидирането, ако изтече срокът на действащите мерки.
 (103)
 Както е посочено в съображения 31—101 по-горе, беше установено, че през РПП индийските износители на разглеждания продукт са продължили да се ползват от подлежащо на изравнителни мерки субсидиране от страна на съответните индийски органи.
 (104)
 Схемите за субсидиране осигуряват постоянни ползи и няма признаци тези ползи да отпаднат в близко бъдеще. На практика субсидирането по схемите DDS и MEIS се е увеличило през РПП. Ставката и таванът по схемата DDS са се увеличили, докато схемата MEIS, която в началото на РПП е била на разположение за износ, предназначен за група държави (в която не влизат държавите членки), в края на РПП